เทศบัญญัติเทศบาลตำบลบ่อพลับเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เทศบาลตำบลบ่อพลับอำเภอเมืองนครปฐม จังหวัดนครปฐมพ.ศ. ๒๕๖๐ อาศัยอำนาจตามความในมาตรา๙ วรรคสอง แห่งพระราชบัญญัติควบคุมอาคาร พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๖๐ แห่งพระราชบัญญัติเทศบาลพ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐โดยความเห็นชอบของสภาเทศบาลตำบลบ่อพลับ ผู้ว่าราชการจังหวัดนครปฐมจึงตราเทศบัญญัติไว้ดังต่อไปนี้ข้อ๑ เทศบัญญัตินี้เรียกว่า เทศบัญญัติเทศบาลตำบลบ่อพลับเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในท้องที่เทศบาลตำบลบ่อพลับ อำเภอเมืองนครปฐมจังหวัดนครปฐม พ.ศ. ๒๕๖๐ข้อ๒[๑] เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมชุมชนบ่อพลับที่ออกตามความในพระราชบัญญัติการผังเมืองพ.ศ. ๒๕๑๘ข้อ๓ ในเทศบัญญัตินี้บริเวณที่ ๑ หมายความว่า พื้นที่ในบริเวณ ดังต่อไปนี้ด้านเหนือ ติดต่อกับแนวเขตเทศบาลตำบลมาบแคด้านตะวันออก ติดต่อกับทางหลวงแผ่นดินหมายเลข ๓๐๓๖สายนครปฐม - ดอนตูมด้านใต้ ติดต่อกับแนวเขตเทศบาลนครนครปฐมด้านตะวันตก ติดต่อกับแนวเขตเทศบาลเมืองนครปฐมบริเวณที่ ๒ หมายความว่า พื้นที่บริเวณ ดังต่อไปนี้ด้านเหนือ ติดต่อกับแนวเขตเทศบาลตำบลมาบแคและองค์การบริหารส่วนตำบลทุ่งน้อยด้านตะวันออก ติดต่อกับแนวเขตองค์การบริหารส่วนตำบลสามควายเผือกและองค์การบริหารส่วนตำบลธรรมศาลาด้านใต้ ติดต่อกับแนวเขตเทศบาลนครนครปฐมด้านตะวันตก ติดต่อกับทางหลวงแผ่นดินหมายเลข๓๐๓๖ สายนครปฐม - ดอนตูมข้อ๔ ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑)โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดและจำพวกที่กำหนดดำเนินการได้ตามบัญชีท้ายเทศบัญญัตินี้ที่มีพื้นที่อาคารรวมกันทุกชั้นในหลังเดียวกันไม่เกิน ๒๐๐ ตารางเมตรและโรงงานบำบัดน้ำเสียรวมของชุมชน(๒)คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง เว้นแต่เป็นสถานีบริการน้ำมันเชื้อเพลิง(๓) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๔)อาคารเลี้ยงสัตว์ทุกชนิดเพื่อการค้า(๕)สุสานและฌาปนสถานตามกฎหมายว่าด้วยสุสานและฌาปนสถาน เว้นแต่เป็นการก่อสร้างทดแทนฌาปนสถานที่มีอยู่เดิม(๖)โรงแรมตามกฎหมายว่าด้วยโรงแรม(๗)โรงมหรสพตามกฎหมายว่าด้วยการควบคุมอาคาร(๘)อาคารอยู่อาศัยรวมที่มีพื้นที่อาคารรวมกันทุกชั้นในหลังเดียวกันเกิน ๑,๐๐๐ตารางเมตร(๙)อาคารชุดตามกฎหมายว่าด้วยอาคารชุดที่มีพื้นที่อาคารรวมกันทุกชั้นในหลังเดียวกันเกิน๑,๐๐๐ ตารางเมตร(๑๐)หอพักตามกฎหมายว่าด้วยหอพักที่มีพื้นที่อาคารรวมกันทุกชั้นในหลังเดียวกันเกิน ๑,๐๐๐ตารางเมตร(๑๑)อาคารประเภทอาคารสูงหรืออาคารขนาดใหญ่(๑๒)โรงฆ่าสัตว์หรือโรงพักสัตว์ตามกฎหมายว่าด้วยการควบคุมการฆ่าสัตว์และจำหน่ายเนื้อสัตว์(๑๓)โรงกำจัดวัตถุอันตรายตามกฎหมายว่าด้วยวัตถุอันตราย(๑๔)โรงกำจัดสิ่งปฏิกูลหรือมูลฝอย(๑๕)โรงซื้อขายหรือเก็บชิ้นส่วนเครื่องจักรกลเก่า(๑๖)โรงซื้อขายหรือเก็บเศษวัสดุที่มีพื้นที่อาคารรวมกันทุกชั้นในหลังเดียวกันเกิน ๒๐๐ตารางเมตร(๑๗)ตลาดตามกฎหมายว่าด้วยการสาธารณะสุขที่มีพื้นที่อาคารทุกชั้นในหลังเดียวกันเกิน ๕๐๐ตารางเมตร(๑๘)สำนักงานเว้นแต่สำนักงานที่มีพื้นที่อาคารรวมกันทุกชั้นในหลังเดียวกันไม่เกิน ๑๐๐ตารางเมตร(๑๙)คลังเก็บสินค้าที่มีพื้นที่อาคารรวมกันทุกชั้นในหลังเดียวกันเกิน ๑,๐๐๐ ตารางเมตร(๒๐)ไซโลเก็บผลิตผลทางการเกษตร(๒๑)อาคารที่มีความสูงเกิน ๑๒ เมตร เว้นแต่การสาธารณูปโภค สำหรับอาคารสถาบันราชการ สถานศึกษาสถานพยาบาลที่มีผู้ป่วยค้างคืนให้มีความสูงได้ไม่เกิน ๑๕ เมตรโดยวัดจากพื้นดินที่ก่อสร้างถึงส่วนที่สูงที่สุดของอาคารข้อ๕ ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑)โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดและจำพวกที่กำหนดดำเนินการได้ตามบัญชีท้ายเทศบัญญัตินี้ที่มีพื้นที่อาคารรวมกันทุกชั้นในหลังเดียวกันไม่เกิน ๒๐๐ ตารางเมตรและโรงงานบำบัดน้ำเสียรวมของชุมชน(๒)คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง เว้นแต่เป็นสถานีบริการน้ำมันเชื้อเพลิง(๓) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๔)อาคารเลี้ยงสัตว์ทุกชนิดเพื่อการค้า(๕)สุสานและฌาปนสถานตามกฎหมายว่าด้วยสุสานและฌาปนสถานเว้นแต่เป็นการก่อสร้างทดแทนฌาปนสถานที่มีอยู่เดิม(๖)โรงแรมตามกฎหมายว่าด้วยโรงแรม(๗)โรงมหรสพตามกฎหมายว่าด้วยการควบคุมอาคาร(๘)อาคารอยู่อาศัยรวมที่มีพื้นที่อาคารรวมกันทุกชั้นในหลังเดียวกันเกิน ๑,๐๐๐ตารางเมตร(๙)อาคารชุดตามกฎหมายว่าด้วยอาคารชุดที่มีพื้นที่อาคารรวมกันทุกชั้นในหลังเดียวกันเกิน๑,๐๐๐ ตารางเมตร(๑๐)หอพักตามกฎหมายว่าด้วยหอพักที่มีพื้นที่อาคารรวมกันทุกชั้นในหลังเดียวกันเกิน ๑,๐๐๐ตารางเมตร(๑๑)อาคารประเภทอาคารสูงหรืออาคารขนาดใหญ่(๑๒)โรงฆ่าสัตว์หรือโรงพักสัตว์ตามกฎหมายว่าด้วยการควบคุมการฆ่าสัตว์และจำหน่ายเนื้อสัตว์(๑๓)โรงกำจัดวัตถุอันตรายตามกฎหมายว่าด้วยวัตถุอันตราย(๑๔)โรงกำจัดสิ่งปฏิกูลหรือมูลฝอย(๑๕)โรงซื้อขายหรือเก็บชิ้นส่วนเครื่องจักรกลเก่า(๑๖)โรงซื้อขายหรือเก็บเศษวัสดุที่มีพื้นที่อาคารรวมกันทุกชั้นในหลังเดียวกันเกิน ๒๐๐ตารางเมตร(๑๗)ตลาดตามกฎหมายว่าด้วยการสาธารณะสุขที่มีพื้นที่อาคารทุกชั้นในหลังเดียวกันเกิน ๕๐๐ตารางเมตร(๑๘)สำนักงานเว้นแต่สำนักงานที่มีพื้นที่อาคารรวมกันทุกชั้นในหลังเดียวกันไม่เกิน ๑๐๐ตารางเมตร(๑๙)คลังเก็บสินค้าที่มีพื้นที่อาคารรวมกันทุกชั้นในหลังเดียวกันเกิน ๑,๐๐๐ ตารางเมตร(๒๐)ไซโลเก็บผลิตผลทางการเกษตร(๒๑)อาคารที่มีความสูงเกิน ๑๒ เมตร เว้นแต่การสาธารณูปโภค สำหรับอาคารสถาบันราชการ สถานศึกษาสถานพยาบาลที่มีผู้ป่วยค้างคืนให้มีความสูงได้ไม่เกิน ๑๕ เมตรโดยวัดจากพื้นดินที่ก่อสร้างถึงส่วนที่สูงที่สุดของอาคารข้อ๖ โรงงานที่ได้รับอนุญาตให้ประกอบกิจการอยู่ก่อนวันที่เทศบัญญัตินี้มีผลบังคับใช้และยังประกอบกิจการอยู่ในปัจจุบัน อนุญาตให้ขยายพื้นที่โรงงานเฉพาะเพื่อใช้ในการผลิตได้ไม่เกินหนึ่งเท่าของพื้นที่โรงงานที่ใช้ในการผลิตเดิมโดยพื้นที่โรงงานที่ขยายต้องเป็นพื้นที่ในที่ดินแปลงเดียวกัน หรือติดต่อเป็นแปลงเดียวกันกับแปลงที่ดินที่เป็นที่ตั้งของโรงงานเดิมและเจ้าของโรงงานเดิมเป็นผู้ถือกรรมสิทธิ์หรือมีสิทธิครอบครองอยู่ก่อนวันที่เทศบัญญัตินี้มีผลใช้บังคับหรือเป็นพื้นที่ในที่ดินที่เคยเป็นกรรมสิทธิ์หรือสิทธิครอบครองของเจ้าของโรงงานเดิมอยู่ก่อนวันที่เทศบัญญัตินี้มีผลใช้บังคับและการขยายพื้นที่โรงงานดังกล่าวต้องเป็นการประกอบกิจการตามโรงงานประเภทเดิมข้อ๗ โรงงานตามบัญชีท้ายเทศบัญญัตินี้หรือคลังสินค้าที่มีพื้นที่อาคารรวมกันทุกหลังมากกว่า๑๐,๐๐๐ ตารางเมตรจะต้องมีแปลงที่ดินที่ตั้งอยู่ริมถนนสาธารณะที่มีเขตทางกว้างไม่น้อยกว่า ๘ เมตรหรือถนนมีเขตทางกว้างไม่น้อยกว่า ๘ เมตร ที่จัดไว้เพื่อใช้เป็นทางเข้าออกจากแปลงที่ดินนั้นไปสู่ถนนสาธารณะและให้บุคคลทั่วไปได้ใช้ประโยชน์อย่างถนนสาธารณะข้อ ๘ อาคารที่มีอยู่แล้วในพื้นที่ที่กำหนดตามข้อ๔ ข้อ ๕ ก่อนหรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ ข้อ ๕ข้อ๙ บุคคลใดฝ่าฝืนข้อห้าม ตามข้อ ๔และข้อ ๕ ต้องได้รับโทษ ตามมาตรา ๖๕ แห่งพระราชบัญญัติควบคุมอาคาร พ.ศ. ๒๕๒๒ข้อ๑๐ อาคารที่ได้รับอนุญาตหรือได้รับใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจกรรมนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้ แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ๑๑ ให้นายกเทศมนตรีเทศบาลตำบลบ่อพลับเป็นผู้รักษาการตามเทศบัญญัตินี้ประกาศณ วันที่ ๑๘ กันยายน พ.ศ. ๒๕๖๐ณรงค์เดชสุระเสียงนายกเทศมนตรีตำบลบ่อพลับ[เอกสารแนบท้าย]๑. แผนที่ท้ายเทศบัญญัติเทศบาลตำบลบ่อพลับเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในท้องที่เทศบาลตำบลบ่อพลับ อำเภอเมืองนครปฐมจังหวัดนครปฐม พ.ศ. ๒๕๖๐๒. บัญชีท้ายเทศบัญญัติเทศบาลตำบลบ่อพลับเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เทศบาลตำบลบ่อพลับ อำเภอเมืองนครปฐม จังหวัดนครปฐม พ.ศ.๒๕๖๐(ดูข้อมูลจากภาพกฎหมาย)ปุณิกา/อัญชลี/จัดทำ๑พฤศจิกายน ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๖๔ ง/หน้า ๒๗/๓๐ ตุลาคม ๒๕๖๐